Ez a szakdolgozat egy olyan webes alkalmazás fejlesztését mutatja be, amely a cégek mindennapi működését támogatja, különösen a munkaerő hatékony kezelésére fókuszálva. Az alkalmazás célja, hogy könnyen használható, átlátható rendszert biztosítson a munkáltatók és alkalmazottak számára, lehetővé téve a munkaidő, feladatok, beosztások kezelését és a távoli munkavégzés támogatását. A rendszer különböző felhasználói szerepköröket biztosít, így minden szereplő – a csoportvezetőktől kezdve az adminisztrátorokon át a fejlesztői oldalig – a saját funkcióihoz hozzáférhet, és könnyen végezheti feladatait.

A legfontosabb funkciók közé tartozik az alkalmazottak beosztásának kezelése, a munkaidő nyilvántartása, a feladatok kiosztása és nyomon követése, a betegségek bejelentése, valamint egy üzenetküldő rendszer. Ezen kívül az alkalmazás támogatja a home office munkavégzést, rendelkezik teljesítménymérési lehetőséggel, és licenckulcs alapú hozzáférést biztosít a cégek számára. A rendszer kiegészíthető olyan funkciókkal is, mint naptár kezelése, illetve értesítési rendszer, amely e-mailben és mobilalkalmazásokon keresztül is tájékoztatja a felhasználókat.

Az alkalmazás célja, hogy megkönnyítse a cégek adminisztratív munkáját és növelje az alkalmazottak munkavégzésének átláthatóságát és hatékonyságát. A feladatok, munkaidő és teljesítmény nyilvántartása mellett a rendszer segíti a belső kommunikációt és a home office munkavégzés zökkenőmentes működését. A projekt sikeres megvalósításával a cégek egy átfogó, egyszerűen kezelhető eszközhöz jutnak, amely fokozza a munka hatékonyságát, növeli az átláthatóságot és csökkenti az adminisztratív terheket.